292 



Tid, især i Sverrig og Norge udkomne historiske Kildesamlinger, 

 tilligemed de i nordiske Archiver og Bibliotheker henliggende 

 Aktstykker, vigtige hidtil ubenyttede Bidrag. Selskabet ønsker 

 derfor at foranledige en omfattende Undersøgelse af denne 

 Gjenstand ved folgende Opgave: 



»Hvilke Forhold fandt i kirkelig Henseende Sted imellem 

 de tre nordiske Riger fra Midten af det 12te Aarhundrede ind- 

 til Reformationen? Hvorledes yttrede sig disse Forhold, deels 

 ved det Lunds Erkebiskop tillagte Primat over den svenske 

 Kirke og de derved opkomne Stridigheder, deels ved geistlige 

 Ordeners Forplanteise og geistlige Embedsmænds Ansættelse fra 

 et til et andet af Rigerne, ved Forbindelse mellem Klostere i 

 de forskjellige Riger, ved Donationer fra eet Rige til kirkelige 

 Instituter i de andre, ved gjensidige Valfarter til hellige Steder, 

 og ved flere lignende Berørelser? Hvilken Indflydelse kan denne 

 kirkelige Forbindelse mellem Rigerne ogsaa tænkes at have havt 

 paa deres politiske, videnskabelige og sociale Forhold?« 



For det Thottske Legat. 



Selskabet udsætter igjen følgende Priisopgave, som blev udsat 

 i Aaret 1853, men hidtil er forbleven ubesvaret: 



»Iblandt vore vildtvoxende Planter fortjener sikkert Porsen, 

 Myrica Gale, særlig Opmærksomhed, deels ved det stærke 

 Aroma, den indeholder, deels ved den Anvendelse til Ølbryg- 

 ningen , man tidligere har gjort og maaskee endnu gjør deraf, 

 deels ved det voxagtige Stof, som findes deri. 



Selskabet udsætter derfor en Præmie af 200 Rdlr. for en 

 omfattende Undersøgelse af Porsens nærmere Bestanddele, hvor- 

 ved man især ønsker følgende Spørgsmaal afgjort: 



a) Hvilket Stof eller hvilke Stoffer er det især, der have 

 foranlediget Benyttelsen af Porsen til Ølbrygningen, og 

 hvorvidt maa dens Anvendelse betragtes som farlig ? 



b) I hvilket Forhold staaer denne Plantes Vox til de andre 

 bekjendte Voxarter?« 



